**Liisa-Ly Pakosta**

Justiits- ja digiministerTeie 28.03.2025 nr 8-1/2963-1

Justiits- ja Digiministeerium Meie 11.04.2025 nr 1-8/25/232-2

info@justdigi.ee

Natalia.Maekivi@justidigi.ee

**Konkurentsiseaduse täiendamise seaduse eelnõu (välisriigi subsiidiumite määruse rakendamise pädevusnorm)**

Lugupeetud Liisa-Ly Pakosta

Täname, et olete advokatuurile saatnud arvamuse avaldamiseks KonkS seaduse muutmise seaduse eelnõu. Edastame teile advokatuuri konkurentsiõiguse komisjoni seisukohad eelnõu osas.

Advokatuuri konkurentsiõiguse komisjonil ei ole põhimõttelist vastuseisu Konkurentsiameti nimetamisele Euroopa Parlamendi ja nõukogu määruse (EL) 2022/2560 kontaktpunktiks. Samas tuleb juhtida tähelepanu sellele, et Konkurentsiameti määramine kontaktpunktiks ei pruugi olla kõige otstarbekam valik. Selle põhjuseks on kitsalt asjaolu, et Konkurentsiameti praegune tegevusala ei pruugi sisuliselt kattuda määrusega seotud teemadega.

Määruse kohaldumisala arvestades tuleb märkida järgmist:

* Välissubsiidiumide sisuline analüüs sarnaneb suuresti riigiabi küsimustega, erinevuseks on vaid see, et rahastamine pärineb nn kolmandast riigist, mitte ELi liikmesriikide avaliku sektori vahenditest. Seega oleks loogilisem määrata kontaktpunktiks Rahandusministeerium, kes on ka hetkel riigiabiga seotud küsimustes kontaktpunkt.
* Praktikas puudutab määruse rakendamine Eestis tõenäoliselt eelkõige riigihangete valdkonda, mis samuti viitaks Rahandusministeeriumi pädevusalale.
* Koondumiste kontrolli valdkond määruse raames Eestis tõenäoliselt ei kohaldu, kuna määruses sätestatud piirmäärad (500 miljonit eurot EL-i sisene käive ja vähemalt 50 miljonit eurot välisriigi rahalist toetust) tingivad tõenäoliselt praktikas alati, et täidetud on ka ELi koondumiskontrolli piirmäärad. Seetõttu tuleks praktikas ilmselt määruse kohaldumisalas olevad koondumised teavitada otse Euroopa Komisjonile, mitte Konkurentsiametile.

Lähtudes eeltoodust võiks näiteks Rahandusministeerium olla sobivam kontaktpunkt nimetatud määruse osas. Kui siiski otsustatakse Konkurentsiameti kasuks, on vajalik tagada Konkurentsiametile selle ülesande täitmiseks vajalike lisakulude katmine.

Lugupidamisega

*allkirjastatud digitaalselt*

Imbi Jürgen

Esimees

Merit Aavekukk-Tamm 6979 253

merit.aavekukk-tamm@advokatuur.ee